open-index/open-wikipedia-markdown huggingface dataset:
சிகாமட் மக்களவைத் தொகுதி

**சிகாமட் மக்களவைத் தொகுதி** (மலாய்: *Kawasan Persekutuan Segamat*; ஆங்கிலம்: *Segamat Federal Constituency*; சீனம்: 丹绒联邦选区) என்பது மலேசியா, ஜொகூர் மாநிலத்தின் சிகாமட் மாவட்டத்தில் அமைந்துள்ள ஒரு மக்களவைத் தொகுதி (**P140**) ஆகும்.

சிகாமட் மக்களவைத் தொகுதி 1955-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1955-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1955-ஆம் ஆண்டில் இருந்து சிகாமட் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

### சிகாமட் மாவட்டம்

சிகாமட் மாவட்டத்திற்கு சிகாமட் நகரம் தலைநகரமாக விளங்குகிறது. சிகாமட் மாவட்டம் கோலாலம்பூர் மாநகரில் இருந்து 144 கி.மீ.; ஜொகூர் பாரு மாநகரில் இருந்து 155 கி.மீ. தொலைவில் அமைந்து உள்ளது. 

மலேசியாவில் தமிழர்கள் ஓரளவிற்கு அதிகமாக வாழும் இடங்களில் சிகாமட் மாவட்டமும் ஒன்றாகும். இந்த மாவட்டத்தில் நிறைய ரப்பர், செம்பனைத் தோட்டங்கள் இருந்தன. தமிழர்கள் அதிகமாக வாழ்ந்தார்கள். மேம்பாட்டு வளர்ச்சித் திட்டங்களினால் அந்தத் தோட்டங்கள் வெகுவாகக் குறைந்து விட்டன. 

## சிகாமட் வாக்குச் சாவடிகள்
2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (*Federal Gazette issued on 31 October 2022*), சிகாமட் மக்களவை தொகுதி 43 தேர்தல் வட்டாரங்களாக (*Polling Districts*) பிரிக்கப்பட்டு உள்ளது. கீழ்க்காணும் வாக்குச் சாவடிகளில், வாக்காளர்களின் இருப்பிடத்திற்கு அருகில் உள்ள வாக்குச் சாவடியைத் தேர்வு செய்து வாக்குகளைச் செலுத்தலாம்.

## சிகாமட் மக்களவை தொகுதி

**Note:** 11984-ஆம் ஆண்டு மறுவரையறைத் திட்டத்தில், சிகாமாட் தொகுதியானது, முன்னாள் லாபிஸ் தொகுதியில் இருந்து வடக்கே சிகாமட் நகரத்திற்கு மாற்றப்பட்டது.

## சிகாமட் தேர்தல் முடிவுகள்

## சிகாமட் சட்டமன்ற தொகுதிகள்

## சிகாமட் சட்டமன்ற உறுப்பினர்கள் (2022)

## மேற்கோள்கள்

## மேலும் காண்க
* சிகாமட்
* சிகாமட் மாவட்டம் 
* மலேசியப் பொதுத் தேர்தல், 2022
* மலேசியத் தேர்தல் தொகுதிகள்

## வெளி இணைப்புகள்

பகுப்பு:ஜொகூர் நாடாளுமன்றத் தொகுதிகள்
குலாம் பாரூக் அவான்

**குலாம் பாரூக் அவான்** (*Ghulam Farooq Awan*) பாக்கித்தான் நாட்டைச் சேர்ந்த ஒரு வழக்கறிஞர் ஆவார். 1961 ஆம் ஆண்டு பிப்ரவரி மாதம் 10 ஆம் தேதியன்று இவர் பிறந்தார். ஓரு கட்டுரையாளராகவும் சட்டம், நீதி மற்றும் நாடாளுமன்ற விவகாரங்களுக்கான பாக்கித்தான் பிரதமரின் முன்னாள் ஆலோசகராகவும் இருந்தார். முன்னதாக இவர் பாக்கித்தான் நாட்டின் கூடுதல் தலைமை சட்ட அதிகாரியாகவும் பணியாற்றினார்.
## அரசியல் வாழ்க்கை
குலாம் பாரூக் அவான் 1991 ஆம் ஆண்டு வழக்கறிஞர் பணியில் சேர்ந்தார். 20 ஆண்டுகளுக்கும் மேலாக வழக்கறிஞராகப் பணிபுரிந்தார். 2011 ஆம் ஆண்டு சனவரி மாதம் பாக்கித்தான் நாட்டின் கூடுதல் தலைமை சட்ட அதிகாரியாகப் பதவியேற்றார். பின்னர் இதே ஆண்டின் ஏப்ரல் மாதத்தில்  
பாக்கித்தான் சனாதிபதி ஆசிப் சர்தாரியால் பிரதம மந்திரி யூசுப் ராசா கிலானியின் ஆலோசகராக நியமிக்கப்பட்டார்.

பாக்கித்தான் மக்கள் கட்சியில் இருந்து விலகி 2016 ஆம் ஆண்டில் பாக்கித்தான் தெக்ரீக்-இ-இன்சாப்பு கட்சியில் சேர்ந்தார்.
## மேற்கோள்கள்

பகுப்பு:1961 பிறப்புகள்
பகுப்பு:வாழும் மக்கள்
பகுப்பு:பாக்கித்தானியர்கள்
பகுப்பு:வழக்கறிஞர்கள்
பகுப்பு:இராவல்பிண்டி மாவட்டம்
கீழ் செனாப் கால்வாய்

**கீழ் செனாப் கால்வாய்** (*Lower Chenab Canal*) பாக்கித்தான் நாட்டில் உள்ள ஒரு கால்வாய் ஆகும். இக்கால்வாய்  1892 ஆம் ஆண்டு தோண்டப்பட்டது. குச்ரன்வாலா மாவட்டத்தில் செனாப் நதியில் அமைந்துள்ள காங்கி நதியில் இருந்து இக்கால்வாய் உருவாகிறது. 

கீழ் செனாப் கால்வாயில் இருந்து வெளியேறும் சில கிளை ஆறுகள் சாங், ராக் மற்றும் குகேரா கால்வாய் ஆகியவையாகும். 

## மேற்கோள்கள்

பகுப்பு:பாக்கித்தானின் புவியியல்
விகார் அகமது

**விகார் அகமது** (*Vikar Ahmed*) (இறப்பு 7 ஏப்ரல் 2015) **விகாருதீன்** என்றும் அழைக்கப்படுபவர். தர்சுகா-சிகாத்-ஓ-சகாதத்தின் செயல்பாட்டாளர் ஆவார். மெக்கா மச்சிது குண்டுவெடிப்பில் சந்தேக நபர் ஆவார்.  ஆந்திரப் பிரதேச காவல்துறையிடம் இருந்து தலைமறைவாக இருந்தார்.  2010 ஆம் ஆண்டு சூலை மாதத்தில் பிடிபட்டார். 
2009 மற்றும் 2010 ஆம் ஆண்டுகளில் ஐதராபாத்து காவல்துறை மீது நடத்தப்பட்ட கொடூர தாக்குதல்களில்  ஈடுபட்டதாக இவர் மீது குற்றம் சாட்டப்பட்டது. 2009 ஆம் ஆண்டு, கைதராபாத்தில் ஃபலக்னுமா பகுதியில் மர்ம நபர்கள் துப்பாக்கிச் சூடு நடத்தியதில் ஒரு போலீசுகாரர் கொல்லப்பட்டார். மற்றொருவர் காயமடைந்தார், 2010 ஆம் ஆண்டில் ஐதராபாத்தில் உள்ள ஓல்ட் சிட்டி பகுதியில் உள்ள சாலிபண்டா பகுதியில் மோட்டார் சைக்கிளில் சென்ற இருவர் காவல்துறை மீது துப்பாக்கிச் சூடு நடத்தியதில் ஒரு போலீசுகாரர் கொல்லப்பட்டார் மற்றும் மூன்று பேர் காயமடைந்தனர்.

7 ஏப்ரல் 2015 அன்று வாரங்கல் சிறையில் இருந்து ஐதராபாத்து நீதிமன்றத்திற்குச் செல்லும் வழியில் தெலுங்கானாவின் நல்கொண்டா மாவட்டத்தில் உள்ள அலைர் அருகே விகாருதீன் மற்றும் நான்கு சிமி ஆர்வலர்கள் என சந்தேகிக்கப்படுபவர்கள் என்கவுண்டர் செய்யப்பட்டனர். அவர்களில் ஒருவர் பாதுகாப்புப் பணியாளர்களை வழிமறித்து தப்பிச் செல்லும் முயற்சியில் ஆயுதம் ஒன்றைப் பறித்துச் செல்ல முயன்றதாகக் கூறப்பட்டு ஐந்து பேரும் கொல்லப்பட்டனர்.

## மேற்கோள்கள்

பகுப்பு:2015 இறப்புகள்
சுமத்திரா கொக்கோவா

**சுமத்திரா கொக்கோவா** (*Sumatran cochoa*)(*கொக்கோவா பெக்காரி*) என்பது துர்டிடே குடும்பத்தில் உள்ள ஒரு பறவை சிற்றினமாகும். இது இந்தோனேசியாவில் காணப்படும் அகணிய உயிரி ஆகும். இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழ்விட இழப்பால் அச்சுறுத்தப்படுகிறது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:இந்தோனேசியப் பறவைகள்
பகுப்பு:அகணிய உயிரிகள்
கோபிநாத் அமன்

பகுப்பு:Articles with hCards

**கோபிநாத் அமன்** (*Gopinath Aman*) ஒரு இந்திய சுதந்திர ஆர்வலர்,  பத்திரிக்கையாளர் மற்றும் உருது இலக்கியத்தின் கவிஞர் ஆவார். 1899 ஆம் ஆண்டு பிறந்தார். 1950 ஆம் ஆண்டுகளில் டெல்லி நிர்வாகத்தின் மக்கள் தொடர்புக் குழுவின் தலைவராக இருந்தார்.

## படைப்புகள்
* *பரே அட்மியோன் கே டான்சு ஓ மிசா*
* *கௌராங்*
* *அகிதத் கே புல்; காந்திசி கயாத் ஔர் சகாதத் பர் முகுதாலிஃப் சூஆரா கா முன்டக்கப்-இ கலாம்*
* *நாசர்-ஐ அகிதத் : சீர்-ஐ ஆசம் ரபிந்தர நாதா தாகூர்*
* *உருது அவுர் உசகா சாகித்தியம்* 
* *அகிதத் கே புல்* ஆகியவை அவரது குறிப்பிடத்தக்க படைப்புகளில் சிலவாகும்.

## விருதுகள்
* **1997** : இந்திய அரசு கோபிநாத் அமானின் இலக்கியப் பங்களிப்பிற்காக 1977 ஆம் ஆண்டு பத்ம பூசண்விருதை வழங்கியது.

## மேற்கோள்கள்

## வெளி இணைப்புகள்
* 

பகுப்பு:இறந்த ஆண்டு குறிப்பிடப்படவில்லை
பகுப்பு:1899 பிறப்புகள்
பகுப்பு:பத்ம பூசண் விருது பெற்றவர்கள்
பகுப்பு:இந்திய செயற்பாட்டாளர்கள்
மைலாரா மகாதேவப்பா

thumb| இந்தியாவின் 2018 ஆம் ஆண்டு முத்திரையில் மைலாரா மகாதேவப்பா
**மைலாரா மகாதேவப்பா** (8 ஜூன் 1911 - 1 ஏப்ரல் 1943), இந்தியாவின் கர்நாடகா மாநிலத்தின் மோட்பென்னூரைச் சேர்ந்த **மகாதேவா** என்றும் அழைக்கப்படுகிறார். இவர் ஒரு இந்தியப் புரட்சியாளர். பிரிட்டிசு ஆட்சியை எதிர்ப்பதில் பெயர் பெற்றவர். மார்த்தாண்டம் மற்றும் பாசம்மா இவருடைய பெற்றோர். 18 வயதில், கர்நாடகாவின் ஒரே பிரதிநிதியாக மகாத்மா காந்தியுடன் தண்டி யாத்திரை அணிவகுப்பில் சென்றார்.

2018 ஆம் ஆண்டு  இந்திய அஞ்சல் மூலம் வெளியிடப்பட்ட முத்திரையில் சித்தரிக்கப்பட்டார். இவரது நினைவாக ஒரு நினைவு அறக்கட்டளை பெயரிடப்பட்டது.     மயிலாரா மகாதேவப்பா மகாத்மா காந்தியின் ஒத்துழையாமை இயக்க அழைப்பில் பங்கேற்று, 1943 ஆம் ஆண்டு ஏப்ரல் 1 ஆம் தேதி, கொசரிட்டி கிராமத்தில் வீரபத்ர சுவாமியின் நில வருமானத்தை காலனித்துவ அதிகாரிகள் வைத்திருந்த கருவூலத்தை உடைக்கும் போது அவரது சீடர்களான திரகப்ப மதிவளர் மற்றும் வீரய்யா கிரேமத் ஆகியோருடன் விவசாயிகளிடம் வலுக்கட்டாயமாக வசூல் செய்த குற்றத்திற்காக காவல்துறையினரால் கொல்லப்பட்டார். 

## மேற்கோள்கள்

## புற இணைப்புகள்

* மைலாரா மகாதேவா டிரெய்லர் (2017)

பகுப்பு:1911 பிறப்புகள்
பகுப்பு:1943 இறப்புகள்
பாலக்காடு தமிழ்

**பாலக்காடு தமிழ்** (Palakkad Tamil) என்பது கேரளத்தின், பாலக்காடு மாவட்டத்தில் உள்ள பூர்வீக தமிழர்களால் பேசப்படும் வட்டார வழக்குத் தமிழ் மொழியாகும். இப்பகுதி மலையாள நாட்டின் வாயிலாகவும் இருப்பதால் மலையாளச் சொற்களும், இலக்கணமும் இப்பகுதியின் பேச்சு வழக்கில் மிகுதியாகக் கலந்திருக்கின்றன. அவர்களின் பேச்சு வழக்கில் தமிழ்நாட்டில் வழக்கில் இல்லாத சில சொற்களும் புழங்குகின்றன. 

## பாலக்காட்டுத் தமிழ் சொற்கள்

* சோறுதல் - leak (ஒழுகுதல்)
* தாலம் - plate (தட்டு) 
* களித்தல்  frivolous
* உடுத்திண்டு  (வேட்டி உடுத்திண்டு வா)
* வெள்ளம் =  water (தண்ணீர்) 
* நிலம் = floor ( தரை )
* தாழ்க்கோல் = key (திறவுகோல்)
* கேட்டயா/கேளு -  "Listen"  (கேள்)
* தலப்பிச்ச வெள்ளம் = hot water( வெந்நீர் )
* தளப்பித்தல் - boiling (கொதித்தல்)
* பொடுத்தூவல் - பொடித்துவல் - vegetable curry
* உப்பேறி - vegetable curry
## பரவலர் பண்பாட்டில்
தமிழ்த் திரைப்படமான மைக்கேல் மதன காமராஜன் படத்தில் இடம்பெற்ற *காமேஸ்வரன், பாலக்காடு மணி ஐயர், திரிபுர சுந்தரி* போன்ற பாத்திரங்கள் பாலக்காட்டு தமிழ் பிராமணர் பாத்திரங்களாக இடம்பெற்றன. படத்தில் அவர்கள் பாலக்காட்டு தமிழை பேசுபவர்களாக காட்சிப்படுத்தபட்டுள்ளனர்.

## மேற்கோள்கள்

பகுப்பு:பாலக்காடு மாவட்டம்
பகுப்பு:தமிழின் வட்டார வழக்குகள்
கொக்கோவா

**கொக்கோவா** (Cochoa)(*கோசோ (cocho)* நேபாளிமொழியிலிருந்து)  என்பது நடுத்தர அளவிலான பூச்சி மற்றும் மெல்லுடலிகளை உண்ணும் பறவைகள் ஆகும். இவை பிரகாசமான மாறுபட்ட இறகுகளுடன் பாலின வேறுபாட்டுடன் காணப்படும். ஆரம்பக் காலத்தின் இவற்றின் உணவுப் பழக்கத்துடன் கூடிய வாழிட சூழலால் இவற்றின் நிலையைக் கண்டறிவது கடினமாக இருந்தது. ரிச்சர்ட் பவுட்லர் சார்ப் 1879-ல் அவற்றை பிரியோனோபி குடும்பத்தில் வகைப்படுத்தினார். இந்த பேரினம் முன்பு பழைய உலக ஈப்பிடிப்பான் குடும்பமான மியூசிகாபிடேவில் சேர்க்கப்பட்டது. ஆனால் மூலக்கூறு இன உறவு ஆய்வுகள் இதனை அமெரிக்கப் பாடும் பறவை குடும்பமான துர்டிடேவுடன் மிகவும் நெருக்கமாகத் தொடர்புடையது என்பதைக் காட்டியது.

## சிற்றினங்கள்
*கொக்கோவா* தென்கிழக்கு ஆசியக் காடுகளில் வாழும் பறவைச் சிற்றினங்களைக் கொண்டுள்ளது. பெரும்பாலும் இவை தண்ணீருக்கு அருகில் காணப்படுகின்றன. இந்தப் பேரினமானது பின்வரும் சிற்றினங்களைக் கொண்டுள்ளது.

thumb
thumb

## மேற்கோள்கள்


பகுப்பு:பறவைப் பேரினங்கள்
பகுப்பு:இந்தோனேசியப் பறவைகள்
கபில்தியோ சிங்

**கபில்தியோ சிங்** (*Kapildeo Singh*) ஒரு இந்திய சமூகவுடைமை தலைவர் மற்றும் சமாசுவாதி கட்சியின் பொதுச் செயலாளராக இருந்தார். 

## வாழ்க்கை
ராம் மனோகர் லோகியா கருத்தை  பின்பற்றுபவர் மற்றும் புதிய சமாசுவாடி கட்சியின் சித்தாந்தத்தை மகாத்மா காந்தி மற்றும் ராம் மனோகர் லோகியாவின் சோசலிச கொள்கைகளின் அடிப்படையில் ஒருவராக நியமித்தார். 

சுதந்திரத்திற்குப் பிறகு மக்களின் சுதந்திரப் போராட்டத்திலும், அரசியல் விடுதலையிலும் தீவிரமாகப் பங்கேற்றார். 

2002 ஆம் ஆண்டு இறந்தார். இவரது இறுதிச் சடங்கில் முலாயம் சிங் யாதவ் மற்றும் லாலு பிரசாத் யாதவ் ஆகிய அரசியல் தலைவர்கள் இருவரும் கலந்து கொண்டனர்.

## மேற்கோள்கள்

பகுப்பு:2002 இறப்புகள்
பகுப்பு:பீகார் நபர்கள்
சாம்புநாத் சிங் யாதவ்

**சாம்பு நாத் சிங் யாதவ்** (*Shambhu Nath Singh Yadav*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் இராச்டிரிய ஜனதா தளத்தின் வேட்பாளராக 2020ஆம் ஆண்டு நடைபெற்ற பீகார் சட்டமன்றத் தேர்தலில் பிரஹாம்பூர் தொகுதியில் போட்டியிட்டு வெற்றி பெற்று பீகார் சட்டமன்ற உறுப்பினராகத் தேர்ந்தெடுக்கப்பட்டார். அரசியலில் ஈடுபடுவதற்கு முன், யாதவ் 1983 முதல் 2009 வரை பீகார் காவல்துறையில் காவலாளராக பணிபுரிந்தார்.

## மேற்கோள்கள்

பகுப்பு:வாழும் மக்கள்
பகுப்பு:1964 பிறப்புகள்
பகுப்பு:பீகார் சட்டமன்ற உறுப்பினர்கள்
போர்ன்விட்டா

**போர்ன்விட்டா** (*Bournvita*)  என்பது அறைக்கப்பட்ட தானியக் கலவை மற்றும் சாக்கலேட் கலக்கப்பட்ட தானிய பானம் கலந்த கலவைகளின் வியாபாரக் குறியீடு ஆகும். இது மான்டலெசு சர்வதேச நிறுவனத்தின் துணை நிறுவனமான காட்பரி நிறுவனத்தால் தயாரிக்கப்பட்டது. ஐக்கிய இராச்சியம்  வட அமெரிக்கா, இந்தியா, நேபாளம், பங்களாதேசு, நைசீரியா, பெனின் மற்றும் டோகோ போன்ற நாடுகளில் விற்கப்படுகிறது. 

போர்ன்விட்டா 1920 ஆம் ஆண்டுகளின் பிற்பகுதியில் இங்கிலாந்தில் உருவாக்கப்பட்டது. ஆரோக்கியமான உணவாக விற்பனை செய்யப்பட்டது.  

அசல் செய்முறையில் முழு பாலேடு, பால், புதிய முட்டை, மால்ட், உண்ணக்கூடிய ரென்னெட் கேசீன் மற்றும் சாக்கலேட் ஆகியவை அடங்கும். 

போர்ன்விட்டா 2008 ஆம் ஆண்டு ஐக்கிய இராச்சிய சந்தையில் நிறுத்தப்பட்டது. காட்பரி தொழிற்சாலை அமைந்துள்ள மாதிரி கிராமமான போர்ன்வில்லில் இருந்து பெறப்பட்ட இந்த பானத்திற்கு கேட்பரி என பெயரிடப்பட்டது. இந்தியாவில் முதன்முதலில் 1948 ஆம் ஆண்டு விற்கப்பட்டது. அதே ஆண்டில் கேட்பரிஇந்தியா நாட்டில் நிறுவப்பட்டது. 

## மேற்கோள்கள்

## வெளி இணைப்புகள்
* முகநூலில் காட்பரி போர்ன்விட்டா
*காட்பரி இந்தியாவில் தயாரிப்பு இணையப் பக்கம்

பகுப்பு:உணவு மற்றும் பானம்
பாரத் மின்னணுவியல் நிறுவனம்

**பாரத் எலக்ட்ரானிக்ஸ் லிமிடெட்** (*'Bharat Electronics Limited* (சுருக்கமாக:*BEL*) இந்திய அரசின் இந்தியப் பாதுகாப்பு அமைச்சகத்தின் கீழ் இயங்கும் இந்தியப் பொதுத்துறை நிறுவனங்களில் ஒன்றாகும். இது அதிக இலாபம் ஈட்டும் நவரத்தின நிறுவனங்களில் ஒன்றாகும். இந்திய அரசுக்கு சொந்தமான இந்நிறுவனம் பாதுகாப்புப் படைகளுக்க்கான, வான்புறப்புக் கருவிகள், ரேடார்கள், மின்னணு போர்க் கருவிகள் மற்றும் மின்னணு வாக்கு இயந்திரங்கள் உற்பத்தி செய்கிறது. இதன் தலைமையிடம் பெங்களூரில் உள்ளது. இந்நிறுவனம் 1954ல் நிறுவப்பட்டது.
## தயாரிப்புகள்

* மின்னணு வாக்குப்பதிவு இயந்திரங்கள்
* வாக்காளர் சரிபார்க்கும் காகித தணிக்கை சோதனை கருவிகள்
* போக்குவரத்து சமிக்ஞை கருவிகள்
* ரேடார்கள் 
* தொலைத்தொடர்பு கருவிகள்
* தகவல் தொடர்பு கருவிகள்
* மின்னணு போர்க் கருவிகள்
* ஏவுகணைகள் 
* ஒலிச் செலுத்துவழி மற்றும் வீச்சளவு
* டாங்கி மின்னணுக் கருவிகள்
* பயோமெட்ரிக் கருவிகள் 
* உருவகப்படுத்தும் கருவிகள்
## பாரத் எலக்டிரானிக்ஸ் நிறுவனத்தின் இந்தியக் கிளைகள்
* பெங்களூர், தலைமையிடம் & தொழிற்சாலை, கர்நாடகம்  
* சென்னை, தமிழ்நாடு
* பஞ்ச்குலா, அரியானா  
* கோத்வார், உத்தராகண்டம்
* காசியாபாத், உத்தரப் பிரதேசம் 
* புனே, மகாராட்டிரம்
* ஐதராபாத், தெலங்காணா
* நவி மும்பை, மகாராட்டிரம்
* மச்சிலிப்பட்டணம், ஆந்திரப் பிரதேசம்
;மண்டல அலுவலகங்கள்
* புது தில்லி
* மும்பை
* கொல்கத்தா
* விசாகப்பட்டினம்
;வெளிநாட்டு அலுவலகங்கள்
* நியூயார்க்கு நகரம்  
* சிங்கப்பூர்
* ஹனோய், வியட்நாம்
* யங்கோன், மியான்மர்

## இதனையும் காண்க
* பொதுத்துறை நவரத்தின நிறுவனங்கள்
## மேற்கோள்கள்

## வெளி இணைப்புகள்
* 

பகுப்பு:இந்திய அரசுத்துறை நிறுவனங்கள்
பகுப்பு:நவரத்னா நிறுவனங்கள்
யூரோசிசா

***யூரோசிசா*** (*Urocissa*) என்பது காகங்கள், காடைகள் மற்றும் செவ்வலகன்களைக் கொண்ட ஒரு குடும்பமான கோர்விடே பறவை பேரினமாகும்.

1850ஆம் ஆண்டில் செருமானிய பறவையியல் வல்லுநரான ஜீன் கபானிசு என்பவரால் இந்த பேரினம் நிறுவப்பட்டது. இதன் மாதிரி சிற்றினம் பின்னர் நீல மேக்பை செவ்வலகன் (*யூரோசிசா எரித்ரோரிஞ்சா*) என நியமிக்கப்பட்டது. *யூரோசிசா* என்ற பெயர் பண்டைய கிரேக்க *ஓரா* அதாவது "வால்" மற்றும் *கிசா* என்றால் "மாக்பி" என்று பொருள்படும் வகையில் தோற்றுவிக்கப்பட்டது.

இந்த பேரினத்தில் ஐந்து சிற்றினங்கள் உள்ளன:

## குறிப்பு


## மேற்கோள்கள்

## வெளி இணைப்புகள்
* 
* Data related to Urocissa at Wikispecies

பகுப்பு:பறவைப் பேரினங்கள்
வெண் சிறகு மேக்பை

**வெண் சிறகு மேக்பை** (*White-winged magpie*) அல்லது **ஆய்னான் மேக்பை** (***யூரோசிசா ஒயிட்கெட்டி***) என்பது காக்கை குடும்பத்தின் ஒரு குருவி சிற்றினம் ஆகும். இந்த பேரினத்தைச் சேர்ந்த சிற்றினங்கள் கருப்பு வெள்ளை நிறத்தில் காணப்படும். ஆனால்  *யூரோசிசா ஒயிட்கெட்டி* நீல நிற இறகுகள் இல்லை. எனவே, இது சில நேரங்களில் ஒற்றைச் சிற்றினப் பேரினமான *சிசோபிகா*வில் வகைப்படுத்தப்படுகிறது. இருப்பினும் *யூரோசிசா* பேரினத்தில் இருக்க போதுமான பண்புகளைக் கொண்டுள்ளது. இரண்டு துணையினங்கள்,  *ஒயிட்கெட்டி* ஆய்னான் மற்றும் *சாந்தோமெலனா* தென் சீனா, வடக்கு வியட்நாம் மற்றும் வடக்கு மற்றும் மத்திய லாவோஸில் காணப்படுகிறது. இரண்டு துணையினங்களும் தனித்துவமானவை மற்றும் குறிப்பிட்ட நிலைக்குத் தகுதியுடையவை.

பிரித்தானிய ஆய்வாளர் ஜான் வைட்கெட்டை இந்த பறவையின் விலங்கியல் பெயர் நினைவுகூருகிறது.

## மேற்கோள்கள்

## வெளி இணைப்புகள்
* ''Urocissa whiteheadi'' at the Internet Bird Collection
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பிரசியோடைமியம்(III) செலீனேட்டு

**பிரசியோடைமியம்((III)) செலீனேட்டு** (*Praseodymium(III) selenate*) Pr2(SeO4)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியத்தின் செலீனிய உப்பு என  வகைப்படுத்தப்படும் இந்த உப்பு பிரசியோடைமியமும் செலீனிக் அமிலமும் சேர்ந்து  வினைபுரிவதால் உருவாகிறது.

## தயாரிப்பு
பிரசியோடைமியம்(III) ஆக்சைடு சேர்மத்தை செலீனிக் அமிலக் கரைசலில் கரைத்து வினைபுரியச் செய்வதால் பிரசியோடைமியம்((III)) செலீனேட்டு உருவாகிறது:
:\mathsf{ Pr_2O_3 + 3 H_2SeO_4 \ \xrightarrow{}\ Pr_2(SeO_4)_3 + 3 H_2O }

## பண்புகள்
பிரசியோடைமியம்(III) செலீனேட்டு தண்ணீரில் கரைந்து, நீரேற்றம் செய்யும்போது பச்சை நிற படிகங்களை உருவாக்குகிறது. இந்த படிகங்கள் Pr2(SeO4)3·nH2O என்ற வாய்ப்பாட்டால் அடையாளப்படுத்தப்படுகின்றன. இவ்வாய்ப்பாட்டிலுள்ள n = 4, 5, 7, 8 மற்றும் 12 என்ற மதிப்புகளை ஏற்கிறது. குளிர்ந்த கரைசல்களிலிருந்து படிகமயமாக்கல் நிகழும்போது எண்ணீரேற்று உருவாகிறது, மேலும் சூடான கரைசல்களிலிருந்து படிகமயமாக்கல் நிகழும்போது ஐந்துநீரேற்றுகள் உருவாகின்றன. 

பொட்டாசியம் செலீனேட்டுடனும் மற்ற பிற செலீனேட்டு உப்புகளூடனும் வினைபுரியும்போது பிரசியோடைமியம்((III)) செலீனேட்டு Pr2(SeO4)3·nK2SeO4·4H2O (n = 1 மற்றும் 3) போன்ற இரட்டை உப்புகளை உருவாக்குகிறது.

## மேற்கோள்கள்

பகுப்பு:பிரசியோடைமியம்(III) சேர்மங்கள்
பகுப்பு:செலீனேட்டுகள்
வித்தல்ராவ் விகே பாட்டீல்

**வித்தல்ராவ் ஏக்நாத் ராவ் விகே பாட்டீல்** (*Vithalrao Eknath Rao Vikhe Patil*) இந்தியாவைச் சேர்ந்த ஒரு தொழிலதிபர் ஆவார். மகாராட்டிரா மாநிலத்தின் அகமதுநகர் மாவட்டத்தில்  உள்ள  உலோனி நகரத்தில்  கூட்டுறவு துறையின் உதவியுடன் முதல் சர்க்கரை ஆலையை இவர் நிறுவினார். வணிக மேலாண்மை மற்றும் கிராமப்புற மேம்பாட்டு நிறுவனத்தால் உருவாக்கப்பட்ட தொழில்கள் மற்றும் நிறுவனங்களின் குழுவையும் இவர் நிறுவினார். பத்மசிறீ டாக்டர் விட்டல்ராவ் விகே பாட்டீல் அறக்கட்டளையின் மருத்துவக் கல்லூரி மற்றும் மருத்துவமனை, மற்றும் பத்மசிறீ டாக்டர் விட்டல்ராவ் அறக்கட்டளையின் கீழ் செயல்படும் பத்மசிறீ டாக்டர் விட்டல்ராவ் விகே பாட்டீல் சககாரி சகர் கர்கானா நிறுவனம் போன்றவை இதற்குரிய சான்றுகளாகும். இந்திய அரசாங்கம் 1961 ஆம் ஆண்டு, தேசத்திற்கு இவர் செய்த சேவைகளுக்காக நான்காவது மிக உயர்ந்த இந்திய குடிமகன் விருதான பத்மசிறீ விருதை வழங்கி கௌரவித்தது. இவரது மகனும், நாடாளுமன்ற உறுப்பினரும், முன்னாள் அமைச்சருமான பாலாசாகேப் விகே பாட்டீல் பத்ம பூசண் விருது பெற்றவர் என்பதும் குறிப்பிடத்தக்கதாகும்.

## மேற்கோள்கள்

பகுப்பு:பத்மசிறீ விருது பெற்றவர்கள்
பகுப்பு:மகாராட்டிர மக்கள்
பகுப்பு:இந்திய தொழிற் குழுமங்கள்
எல். இரேவணசித்தைய்யா

**எல். இரேவணசித்தைய்யா** (*L. Revanasiddaiah*) 1965 ஆம் ஆண்டு இந்தியக் காவல் பணி தொகுதியைச் சேர்ந்த கர்நாடக முன்னாள் இந்திய காவல்துறை அதிகாரி ஆவார். கர்நாடக மாநில காவல்துறையின் தலைமை இயக்குநராகவும், காவல்துறைத் தலைவராகவும் பணியாற்றினார். மேலும் மத்திய புலனாய்வுப் பிரிவின் கூடுதல் இயக்குநராகவும் பணியில் இருந்தார். 14-04-1997 முதல் 18-11-1999 வரை பெங்களூர் நகர காவல்துறை ஆணையராகவும் இருந்தார். காவல்துறை ரோந்துப் பிரிவுகளான ஒய்சால, மக்கள சகாயவாணி மற்றும் வனிதா சகாயவாணி ஆகிய குழந்தைகள் மற்றும் பெண்கள் உதவி மையங்களை அறிமுகப்படுத்துவதற்கு இவர் பொறுப்பேற்றார்.  தற்போது மனித கண்ணியத்தை மீட்டெடுப்பதற்கான அறக்கட்டளையின்  தலைவராக உள்ளார். இது துன்புறுத்தப்பட்ட குழந்தைகள் மற்றும் குற்றவாளிகளின் குடும்பங்களைச் சேர்ந்த பெண்களின் சேவையில் ஈடுபடும் ஓர் அரசு சாரா அமைப்பாகும். இரேவணசித்தய்யா 1980 ஆம் ஆண்டில் புலனாய்வுத் துறையில் சிறந்து விளங்கியதற்காக முதலமைச்சரின் தங்கப் பதக்கத்தையும், சிறந்த சேவைக்கான குடியரசுத் தலைவரின் தங்கப் பதக்கத்தையும், 1984 ஆம் ஆண்டு சிறப்பான சேவைக்கான குடியரசுத் தலைவரின் பதக்கத்தையும் பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:இந்தியர்கள்
பகுப்பு:இந்திய காவல் பணி அதிகாரிகள்
மொ. பழனியாண்டி

**மொ. பழனியாண்டி** (*M. Palaniyandi*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2021ஆம் ஆண்டு தமிழக சட்டசபைக்கான தேர்தலில் திருவரங்கம் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

### சட்டமன்ற உறுப்பினராக

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:திருச்சி மாவட்ட மக்கள்
சிவிந்தர் மோகன் சிங்

**சிவிந்தர் மோகன் சிங்**  (*Shivinder Mohan Singh*)  இந்தியாவைச் சேர்ந்த ஒரு  தொழிலதிபர் ஆவார். போர்டிசு சுகாதார சேவை என்ற சங்கிலித் தொடர் மருத்துவமனைகள் , ரெலிகேர் என்ற இந்திய முதலீடு மற்றும் நிதிச் சேவைகள்  நிறுவனம்,  மற்றும் ரான்பாக்சி ஆய்வகங்கள்  எனப்படும் இந்திய பன்னாட்டு மருந்து நிறுவனம் ஆகியவற்றின் முன்னாள் பில்லியனர் ஆவார்.  இந்திய நிறுவனமான போர்டிசு சுகாதார சேவை மருத்துவமனையில் சிங்  அந்நிறுவனத்தின் நிர்வாகமல்லாத துணைத் தலைவராக இருந்தார்.  தற்போது தனது சகோதரர் மல்விந்தர் மோகன் சிங்குடன் நம்பிக்கை மீறல் குற்றத்திற்காக கைது செய்யப்பட்டுள்ளார். இவர்கள் இருவர் மீதும் பல்வேறு மோசடி வழக்குகள் உள்ளன.

## ஆரம்ப கால வாழ்க்கை
சிங், மருத்துவர். பிரவீந்தர் சிங்கின் மகனும், ரான்பாக்சி ஆய்வகங்களின் நிறுவனர் பாய் மோகன் சிங்கின் பேரனும் ஆவார்,  சப்பான் மருந்து தயாரிப்பாளரான டெய்ச்சி சாங்கியோவின் ஒரு பிரிவாக இருந்த  சன் மருந்து நிறுவனத்துடன் ரான்பாக்சி இணைக்கப்பட்டது.

## வணிக வாழ்க்கை
சிங் மற்றும் அவரது சகோதரர் மல்விந்தர் மோகன் சிங்  1999  ஆம் ஆண்டில் இவர்களின் தந்தையின் மரணத்திற்குப் பிறகு ரான்பாக்சியில்  33.5% பங்குகளைப் பெற்றனர். ஏப்ரல் 2015 ஆம் ஆண்டு ஏப்ரலில்  இவர்கள் 2.5 பில்லியன் டாலர் நிகர மதிப்புடன் முப்பத்தைந்தாவது பணக்கார இந்தியர்களாக இருந்தனர்.

## கல்வி
சிங் தி டூன் பள்ளியில் பயின்றார், பின்னர் தில்லியில் உள்ள செயின்ட் இசுடீபன் கல்லூரியில் கணிதத்தில் ஆனர்சு  பட்டம் பெற்றார்; அமெரிக்காவில் உள்ள டியூக் பல்கலைக்கழகத்தின் ஃபுகுவா வணிகப் பள்ளியில்  சுகாதாரத் துறை நிர்வாகத்தில் நிபுணத்துவத்துடன் எம்பிஏ பட்டம் பெற்றார்.

## தனிப்பட்ட வாழ்க்கை
சிங் தனது மனைவி அதிதி எசு. சிங்  மற்றும் அவர்களது நான்கு மகன்களுடன் புது தில்லியில் வசிக்கிறார். செப்டம்பர் 24 ஆம் தேதியன்று, போர்டிசு மருத்துவமனையின்  ஆண்டு பொதுக் கூட்டத்தின் போது, சிங் தனது பதவி விலகலை அறிவித்தார்.  மருத்துவமனை சங்கிலியின் கட்டுப்பாட்டை அவரது சகோதரரிடம் ஒப்படைத்தார்.

## கைது
நவம்பர் 1, 2019  ஆம் ஆண்டு நவம்பர் மாதம் முதல் தேதி  சகோதரருடன் சிங் கைது செய்யப்பட்டார். நீதிமன்றக் காவல் 14 நவம்பர் 2019 வரை நீட்டிக்கப்பட்டது. டிசம்பர் 12, 2019 அன்று, தில்லி நீதிமன்றம் ரெலிகேர் இந்திய முதலீடு மற்றும் நிதிச் சேவைகள்  நிறுவனத்தின் ) நிதியை தவறாகப் பயன்படுத்தியது தொடர்பான வழக்கில் இவரது சாமீன் மனுவை நிராகரித்தது.

## மேற்கோள்கள்

பகுப்பு:வாழும் மக்கள்
பகுப்பு:இந்தியத் தொழிலதிபர்கள்
பகுப்பு:சீக்கியர்கள்
துடி அணை

**துடி அணை** (*Dhuty Dam*), அதிகாரப்பூர்வமாக **துதி வீர்** என அழைக்கப்படுகிறது. இந்திய மாநிலமான மத்தியப் பிரதேசத்தின் பாலகாட் மாவட்டத்தில் லாம்டாவிற்கு அருகில் வைங்கங்கா ஆற்றின் மீது ஒரு திசை திருப்பும் பணியை மேற்கொள்கிறது.  1923 ஆம் ஆண்டு பிரிட்டிசு கட்டிட பொறியாளர் சர் சார்சு மோசு காரியட்டின் மேற்பார்வையின் கீழ் கட்டப்பட்டது.அணையின் ஓரங்களில் இரண்டு கால்வாய்கள் உள்ளன. கிழக்குப் பகுதியில் உள்ள கால்வாய் லாம்டாவிற்கும், மேற்குப் பகுதியில் உள்ள கால்வாய் லால்பராவிற்கும் பாசனம் அளிக்கிறது.

கட்டமைப்பு 2003 மீட்டர் மற்றும் 11.8 மீட்டர் உயரம் கொண்டது. 

## மேற்கோள்கள்

பகுப்பு:பாலாகாட் மாவட்டம்
பகுப்பு:மத்தியப் பிரதேச அணைகள்
பிளாட்டிசுமுரசு

***பிளாட்டிசுமுரசு*** (*Platysmurus*) என்பது கோர்விடே குடும்பத்தில் உள்ள வால்காக்கை சிற்றினமாகும்.

இப்பேரினத்தில் கீழ்க்கண்ட சிற்றினங்கள் உள்ளன.

* மலேய கருப்பு மேக்பை (*பிளாடிசுமுரசு இலுகோப்டெரசு*)
* போர்னிய கருப்பு மேக்பை (*பிளாடிசுமுரசு அடெரிமசு*)

## மேற்கோள்கள்

பகுப்பு:பறவைப் பேரினங்கள்
பிரசியோடைமியம்(III) அசிட்டேட்டு

**பிரசியோடைமியம்(III) அசிட்டேட்டு** (*Praseodymium(III) acetate* ) Pr(O2C2H3)3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பிரசியோடைமியத்தின் நேர்மின் அயனிகள் மூன்றும் மூன்று அசிட்டேட்டு குழுக்கள் எதிர்மின் அயனியாகவும் இணைந்து இந்த கனிம வேதியியல் உப்பு உருவாகிறது. பொதுவாக ஒரு இருநீரேற்றாக பிரசியோடைமியம்(III) அசிட்டேட்டு உருவாகிறது.  Pr(O2C2H3)3·2H2O என்பது இந்த இருநீரேற்றின் மூலக்கூற்று வாய்ப்பாடாகும்.

## தயாரிப்பு
அசிட்டிக் அமிலமும் பிரசியோடைமியம்(III) ஆக்சைடும் சேர்ந்து வினைபுரிவதால்  பிரசியோடைமியம்(III) அசிட்டேட்டு உருவாகிறது.:

:\mathsf{6CH_3COOH + Pr_2O_3 \ \xrightarrow{T}\ 2Pr(CH_3COO)_3 + 3H_2O}

பிரசியோடைமியம்(III) கார்பனேட்டு மற்றும் பிரசியோடைமியம்(III) ஐதராக்சைடு சேர்மங்களையும் இதற்காகப் பயன்படுத்தலாம்:

:\mathsf{6CH_3COOH + Pr_2(CO_3)_3 \ \xrightarrow{T}\ 2Pr(CH_3COO)_3 + 3H_2O + 3CO_2}↑
:\mathsf{6CH_3COOH + 2Pr(OH)_3 \ \xrightarrow{T}\ 2Pr(CH_3COO)_3 + 6H_2O}

## சிதைவு
இருநீரேற்றை சூடாக்கும்போது  அது நீரிலியாகச் சிதைந்து, பின்னர் பிரசியோடைமியம்(III) ஆக்சியசிட்டேட்டாக மாறி (PrO(O2C2H3)) பிறகு பிரசியோடைமியம்(III) ஆக்சிகார்பனேட்டாகவும், கடைசியில் பிரசியோடைமியம்(III) ஆக்சைடாகவும் சிதைகிறது.

## மேலும் காண்க
* பிரசியோடைமியம்
* அசிட்டிக் காடி
* இலந்தனைடு

## மேற்கோள்கள்

பகுப்பு:பிரசியோடைமியம்(III) சேர்மங்கள்
பகுப்பு:அசிட்டேட்டுகள்
வேட்டையாடுதலுக்கான எதிர்ப்பு

**வேட்டையாடுதலுக்கான எதிர்ப்பு** (**Opposition to hunting**) என்பது வேட்டையாடும் செயலை எதிர்க்கும் நபர்களாலும் குழுக்களாலும் பெரும்பாலும் வேட்டை எதிர்ப்புப் சட்டங்கள் மூலமும் சில நேரங்களில் வேட்டைத் தடுப்புச் செயற்பாடுகள் உள்ளிட்ட ஒத்துழையாமைச் செயல்களை மேற்கொள்வதன் மூலமாகவும் முன்னெடுக்கப்படுகிறது. ஒரு சட்டமானது வேட்டையாடும் செயலின் கொடூரத் தன்மையைக் கருத்தில் கொண்டு அச்செயலைத் தடுத்து நிறுத்தவோ குறைக்கவோ செய்கிறதா அல்லது வனவிலங்குகளைப் பாதுகாப்பதைக் கருத்தில் கொண்டு வேட்டையாடும் செயலை ஒழுங்குபடுத்த முற்படுகிறதா என்ற வகையில் "ஆங்கில வேட்டைச் சட்டம் 2004" (English Hunting Act 2004) போன்ற வேட்டை எதிர்ப்புச் சட்டங்கள் "அமெரிக்க கடல் பாலூட்டி பாதுகாப்புச் சட்டம்" (American Marine Mammal Protection Act) போன்ற பாதுகாப்புச் சட்டங்களில் இருந்து பொதுவாக வேறுபடுகின்றன. எனினும் அருகிவரும் விலங்குகள் வேட்டையாடப்படுவதைத் தடுக்கும் சில குறிப்பிட்ட சட்டங்களில் இந்த வேறுபாடு மங்கலாகிவிடுகிறது.

பொழுதுபோக்கிற்காக வேட்டையாடுவது என்பது கொடூரமானது என்றும் தேவையற்றது என்றும் அறமற்றது என்றும் விலங்குரிமை ஆர்வலர்கள் வாதிடுகின்றனர். வேட்டையாடுவதால் வேட்டையாடப்படும் விலங்குகளுக்கு ஏற்படும் வலி, துன்பம், கொடுமை ஆகியவற்றை தங்கள் எதிர்ப்புக்கான அடிப்படைக் காரணிகளாக அவர்கள் சுட்டுகின்றனர். *வேட்டையாடுதலுக்கான எதிர்ப்பு* (anti-hunting) என்ற சொல் வேட்டையாடுவதை எதிர்த்துக் குரல் கொடுப்பவர்களையும் அவர்களது செயற்பாட்டையும் விவரிக்கப் பயன்படுத்தப்படுகிறது. இது பொதுவான சொல்தான் என்றாலும் வேட்டையாடுவதை ஆதரிப்போரால் தங்களை எதிர்ப்பவர்களை நோக்கிப் பயன்படுத்தப்படும் இழிவுச் சொல்லாக இது பரவலாகப் பயன்படுத்தப்படுகிறது.

## புவியியல் வேறுபாடுகள்
பல்வேறு நாடுகளிலும் காணப்படும் வேட்டையாடுதலுக்கான எதிர்ப்பு உணர்வின் தன்மையையும் வலிமையையும் ஒப்பிடுவது சற்று கடினமே. இதற்குக் காரணம் "வேட்டையாடுதல்" என்ற சொல் பல்வேறு நாடுகளிலும் பலவாறாகப் புரிந்து கொள்ளப்படுகிறது என்பது தான் (எ.கா., இச்சொல் இங்கிலாந்தில் ஒரு விதமாகவும் ஐக்கிய அமெரிக்காவில் வேறுவொரு விதமாகவும் புரிந்து கொள்ளப்படுகிறது). இது இவ்வாறு இருக்கையில், வெவ்வேறு நாடுகளில் உள்ள வேட்டை எதிர்ப்பு இயக்கத்தின் வலிமையை ஒப்பிடுவது என்பதோ ஒப்பீட்டளவில் கூடுதல் சாத்தியமாகவே உள்ளது. இங்கிலாந்து போன்ற நாடுகளில் இவ்வியக்கம் வலுவாகவும் நியூசிலாந்து போன்ற நாடுகளில் முற்றிலுமாக இல்லாமலும் உள்ளது குறிப்பிடத்தக்கது. ஒரே நாட்டிற்குள் நடத்தப்படும் பல்வேறு கருத்துக்கணிப்புகளின் முடிவுகள் கூட பரவலாக மாறுபடுகின்றன. இதன் காரணமாகவே கருத்துக் கணிப்புகளையும் ஆராய்ச்சிகளையும் நடத்துவதற்கு, பொதுவாகச் சந்தை ஆராய்ச்சிகள் அனைத்திலும் செய்யப்படுவதைப் போல், செய்தியாக்கப்பட்ட சமீபத்திய நிகழ்வுகளைக் கருத்தில் கொள்வதும் கருத்துக்கணிப்புக் கேள்விகளின் சொல்லாடல்களை கவனமாக இயற்றுவதும் மிக முக்கியம். இவை இரண்டுமே கருத்துக் கணிப்புகளின் முடிவுகளை கணிசமாக பாதிக்க வல்லவை.

## இவற்றையும் காண்க
* விலங்கு நலன்
* விலங்கினவாதம்

## மேற்கோள் தரவுகள்

## வெளியிணைப்புகள்
* The Science and Sociology of Hunting: Shifting Practices and Perceptions in the United States and Great Britain from The State of the Animals II: 2003 
* American Hunt Saboteurs Association
*  Bath and Bristol Hunt Sabs
* League Against Cruel Sports, anti-hunting page
* The Hunt Saboteurs Association

பகுப்பு:வேட்டையாடுதல்
பகுப்பு:விலங்குரிமை
பகுப்பு:விலங்கு வன்கொடுமை
பகுப்பு:சமூகவியல்
தொக்லாய் தேயிலை ஆராய்ச்சி நிறுவனம்

**தொக்லாய் தேயிலை ஆராய்ச்சி நிறுவனம்** (*Tocklai Tea Research Institute*) என்பது தேயிலை மற்றும் அதன் விவசாய நடைமுறைகளை மேம்படுத்துவதற்கான இந்தியாவின் பழமையான தேயிலை ஆராய்ச்சி நிறுவனம் ஆகும். ஒரு நல்ல தேநீரின் அறிவியல் மற்றும் செயல்முறைகளை ஆராய, உலகின் மிகப் பெரிய மற்றும் பழமையான தேயிலை ஆராய்ச்சி மையமாக இது 1911 இல் நிறுவப்பட்டது. இங்குள்ள ஆய்வகங்களில் தேயிலைத் தாவர நோய்களைத் தடுக்கவும் வளர்ச்சியை ஊக்குவிக்கும் நுண்ணுயிரிகள் குறித்தும் ஆய்வுகள் மேற்கொள்ளப்படுகின்றன. இங்கு ஒரு தேயிலை அருங்காட்சியகமும் மாதிரி தேயிலை தொழிற்சாலையும் நிறுவப்பட்டுள்ளன. தேயிலை இலைகளிலிருந்து தேநீர் தயாரிக்கும் செயல் முறை காட்சிப்படுத்தப்பட்டுள்ளது.

இந்நிறுவனம் ஜோர்ஹாட்டின் தென்கிழக்கு விளிம்பில் தொக்லாயில் அமைந்துள்ளது. இங்கு 1930ஆம் ஆண்டைய காலனித்துவ வீட்டில் பழங்கால குளிரூட்டப்பட்ட அறைகளுடன் கூடிய விருந்தினர் மாளிகையும் உள்ளது.

## மேலும் பார்க்கவும்

* அசாம் தேயிலை

## மேற்கோள்கள்

## வெளி இணைப்புகள்

* தொக்லாய் தேயிலை ஆராய்ச்சி நிறுவனத்தின் இணையதளம்

பகுப்பு:வேளாண்மை ஆய்வு நிலையங்கள்
பகுப்பு:இந்தியத் தேயிலை
சாந்தி பிரசாத் பட்

**சாந்தி பிரசாத் பட்** (*Chandi Prasad Bhatt*) (பிறப்பு: 23 சூன் 1934) 2013ல் காந்தி அமைதிப் பரிசு பெற்ற காந்தியவாதியும், சுற்றுச்சூழல் ஆர்வலர் மற்றும் சமூகச் செயற்பாட்டாளரும் ஆவர். இவர் இந்தியாவின் உத்தராகண்டம் மாநிலம், சமோலி மாவட்டம்,  கோபேஷ்வர் எனுமிடத்தில் 1934ல் பிறந்தவர். இவர் சுற்றுச்சூழலியல் விழிப்புணர்வுக்காக *[[சிப்கோ இயக்கம்]]* நடத்தினார்.இவர் 1982ல் சமூக ஆர்வலருக்கான ரமோன் மக்சேசே விருது பெற்றவர். 2005ல் இவருக்கு சமூக சேவைக்காக பத்ம பூசண் விருது வழங்கப்பட்டது. 
## வெளியீடுகள்
இவர் இந்தி மொழி மற்றும் ஆங்கிலத்தில் எழுதிய சில நூல்கள்:
* Gudgudi ek samajik karyakarta ki jeewangatha :https://www.amazon.in/Gudgudi-Ek-Samajik-Karyakarta-Jeevangatha/dp/9391277489
* Parvat Parvat, Basti Basti — Publisher NBT India
* Pratikar Ke Ankur (Hindi)
* Adhure Gyan Aur Kalpanik Vishwas Par Himalaya Se Chherkhani Ghatak (Hindi)
* Future of Large Projects in the Himalaya
* Eco-system of Central Himalaya
* Chipko Experience
## மேற்கோள்கள்

*Citation for the 1982 Ramon Magsaysay Award for Community Leadership

## வெளி இணைப்புகள்
* "A Gandhian in Garhwal" by Ramachandra Guha, The Hindu, 2 June 2002
*Hug the Trees! by Mark Shepard
*Citation for the 1982 Ramon Magsaysay Award for Community Leadership and response
*Website of the Nanda Devi Campaign, the successor to the Chipko Movement
*The Chipko Movement 

பகுப்பு:1934 பிறப்புகள்
பகுப்பு:சமோலி மாவட்டம்
பகுப்பு:காந்தி அமைதிப் பரிசு பெற்றவர்கள்
பகுப்பு:ரமோன் மக்சேசே விருது பெற்றோர் 
பகுப்பு:பத்ம பூசண் விருது பெற்றவர்கள் 
பகுப்பு:உத்தராகண்டு நபர்கள் 
பகுப்பு:சுற்றுச்சூழல் செயற்பாட்டாளர்கள்
வானொலி ( இதழ்)

**வானொலி** என்பது மாதம் இருமுறை வெளிவந்த தமிழ் இதழாகும். இது வானொலியின் நிகழ்ச்சி நிரலையும், தேர்ந்தெடுக்கப்பட்ட வானொலி பேச்சுக்களின் எழுத்து வடிவத்தையும், வரவிருக்கும் இரண்டு வாரங்களுக்கு என்னென்ன நிகழ்ச்சிகள் ஒலிபரப்பாகும் என்ற விபரமும், ஏனைய தகவல்களும் இந்த இதழில் இடம் பெற்றன. இந்த இதழ் தமிழில் மட்டுமல்லாமல் தெலுங்கில் *வாணி*, ஆங்கிலத்தில்  *இந்தியன் லிசனர்*, உருதுவில்  *ஆவாஸ்*, இந்தியில் *சாரங்* என்ற பெயர்களில் வெளிவந்தது. இந்தியின் சாரங் பிற்காலத்தில் *ஆகாஷ் வாணி* என்று மாற்றப்பட்டது.

## வரலாறு
இந்த இதழ் 1938 சூன் முதல் 1987 ஏப்ரல் முதல் சுமார் 50 ஆண்டுகள் சென்னை வானொலி நிலையதில் இருந்து வெளிவந்தது. இரண்டாம் உலகப் போரின் காரணமாக தற்காலிகமாக திருச்சிராப்பள்ளிக்கு தற்காலிகமாக இடம் பெயர்ந்து பின்னர் மீண்டும் சென்னையில் இருந்து வெளிவந்தது. வானொலி இதழ் முதல் இரு ஆண்டுகள் மாதம் ஒருமுறை, இருமுறை, முன்முறை என பலவாறு வெளிவந்தது. 1940கள் முதல் மாதம் இருமுறை என வெளியானது. 

இந்த இதழின் ஆசிரியர் சென்னை வானொலி நிலையத்தின் இயக்குநர் ஆவார். ஆனால் உதவி ஆசிரியராக இருப்பவரே உண்மையான ஆசிரியர். அவ்வகையில் இதன் முதல் பொறுப்பாசிரியக டி. கே. சி.யின் மகனான தீபன் (எ) தெ. சி. தீர்த்தாரப்பன் இருந்தார். இரண்டாம் உலகப் போரை முன்னிட்டு திருச்சிராபள்ளிக்கு வெளியீட்டு இடம் மாறியபோது அங்கே ஊழியராக இருந்த சிட்டி பெ. கோ. சுந்தரராஜன் பொறுப்பாசிரியராக செயல்பட்டார். இதழின் இறுதி காலத்தில் சுமூகன் என்பவர் பொறுப்பாசிரியராக இருந்தார்.

## மேற்கோள்கள்

பகுப்பு:தமிழ் ஒலிபரப்புத்துறை
பகுப்பு:சிற்றிதழ்கள்
பகுப்பு:நின்று போன தமிழ் இதழ்கள்
சோனாலி குலாட்டி

**சோனாலி குலாட்டி** (*Sonali Gulati*) இந்திய அமெரிக்கரான இவர் சுதந்திர திரைப்பட தயாரிப்பாளரும், பெண்ணியவாதியும், சமூக ஆர்வலரும், கல்வியாளரும் ஆவார்.

குலாட்டி இந்தியாவின் புது தில்லியில் வளர்ந்தார். ஆசிரிரும், ஆடை வடிவமைப்பாளருமான இவரின் தாயார்  இவரை சுதந்திரமாக வளர்த்தார். இவர் உலகளவில் ஐநூறுக்கும் மேற்பட்ட திரைப்பட விழாக்களில் திரையிடப்பட்ட பல திரைப்படங்களைத் தயாரித்துள்ளார். ஹிர்ஷ்ஹார்ன் அருங்காட்சியகம், பாஸ்டனில் உள்ள நுண்கலை அருங்காட்சியகம், தேசிய கலைப் பெண்கள் அருங்காட்சியகம் மற்றும் மார்கரெட் மீட் திரைப்பட விழா, பிளாக் மரியா திரைப்பட விழா, ஸ்லாம்டான்ஸ் திரைப்பட விழா,பிளாக்ஸ்டார் திரைப்பட விழா போன்ற திரைப்பட விழாக்களில் இவரது படங்கள் திரையிடப்பட்டுள்ளன.

## சான்றுகள்

## வெளி இணைப்புகள்
*
*
*http://arts.vcu.edu/photofilm/people/sonali-gulati/ 
*http://www.outlookindia.com/article/the-fight-to-live/294775

பகுப்பு:ஆங்கிலேயத் திரைப்பட இயக்குநர்கள்
பகுப்பு:இந்தியப் பெண் செயற்பாட்டாளர்கள்
பகுப்பு:வாழும் மக்கள்
பகுப்பு:1972 பிறப்புகள்
பகுப்பு:இந்தியப் பெண் திரைப்பட இயக்குநர்கள்
மகிசியர்

**மகிசியர் (Mahishya)** மேற்கு வங்காளத்தில் விவசாயத்தை பாரம்பரியமாக செய்து வரும் ஒரு இந்து சாதியாகும். இவர்கள் பிரிக்கப்படாத வங்காளத்தில் மிகப்பெரிய சாதியாக இருந்தனர். இவர்கள் முன்னேறிய வகுப்பினராகக் கருதப்படுகிறார்கள்.

இவர்கள் பாரம்பரியமாக வங்காளம் மற்றும் ஒடிசா பகுதியில் வாழ்ந்தனர். இருபதாம் நூற்றாண்டின் பிற்பகுதியில், தென்மேற்கு வங்காளத்தில் இவர்கள் மிக முக்கியமான 'நடுத்தர-சாதிக்' குழுவாகவும், கிழக்கு மிட்னாபூர் மாவட்டம் மற்றும் தெற்கு 24 பர்கனாக்களில் ஆதிக்க சாதிகளாகவும் கருதப்பட்டனர்.  இவர்கள் முக்கியமாக தெற்கு வங்காளத்தில் வாழ்கின்றனர். குறிப்பாக பூர்பா மேதினிபூர், மேற்கு மிட்னாபூர் மாவட்டம், ஹூக்லி, தெற்கு 24 பர்கனா மாவட்டம், கிழக்கு வர்த்தமான் மாவட்டம், மேற்கு வர்த்தமான் மாவட்டம் மற்றும் ஹவுரா ஆகிய மாவட்டங்களில் வசிக்கின்றனர்.

## புராணம்
மனுதரும சாத்திரம் போன்ற பழங்கால நூல்களின்படி, மகிசியர் என்ற சொல் ஒரு சத்திரிய தந்தைக்கும் வைசிய தாய்க்கு பிறந்த ஒருவரைக் குறிக்கிறது. இவர்கள் வானியல் அல்லது வேளாண்மை தொழிலில் ஈடுபட்டதாகக் கூறப்படுகிறது.
## வரலாறு
இப்போது மகிசியர்கள் என்று அழைக்கப்படும் குழு முதலில் கைபர்தர்கள் அல்லது கைவர்தர்கள் என்று அறியப்பட்டது. எட்டாம் நூற்றாண்டு முதல் பதின்மூன்றாம் நூற்றாண்டு வரை, கைபர்தாகள் நிர்வாகிகளாகவும், சட்ட அதிகாரிகளாகவும் இருந்தற்கு ஏராளமான உதாரணங்கள் உள்ளன.  பால ஆட்சியின் போது, பல கைவர்தர்கள், பல பிராமணர்களுடன் மாறி மாறி, அரச சபைகளில் அமைச்சர்களாக செயல்பட்டனர். பதினொன்றாம் மற்றும் பன்னிரண்டாம் நூற்றாண்டுகளில் கைபர்தர்களில் சிலர் சமசுகிருதத்தில் புலமை பெற்றவர்களாகவும் கவிதை இயற்றுபவர்களாகவும் இருந்தனர்.

## சுதந்திர இயக்கத்தில் பங்கு
தேசியவாத இயக்கத்தில் மகிசியர்கள் முக்கியப் பங்கு வகித்த்துள்ளனர்.  தேசபிரான் பிரேந்திரநாத் சாஸ்மல்  1919 இல் வாரியம் விதித்த வரிகளுக்கு எதிராக மகிசியர்களை வழிநடத்தினார். இது பின்னர் மிட்னாபூரில் ஒத்துழையாமை இயக்கத்துடன் இணைந்தது. அவர் 1920 களில் கொல்கத்தாவின் நஃப்ரத் தந்தை பதவிக்கு சுபாஷ் சந்திர போஸின் போட்டியாளராக இருந்தார். உப்புச் சத்தியாகிரகத்தின் போது (1930-34) தம்லுக் மற்றும் காண்டாய் பகுதிகளில் பிரித்தானிய நிர்வாகத்திற்கு எதிராக இவர்கள் போராட்டம் நடத்தினர்.

## சான்றுகள்

பகுப்பு:இந்து சமயத்தில் சாதிகள்
பிரசியோடைமியம்(III) ஐதராக்சைடு

**பிரசியோடைமியம்(III) ஐதராக்சைடு** (*Praseodymium(III) hydroxide* ) 
Pr(OH)3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.
## தயாரிப்பு
அம்மோனியா நீருடன் பிரசியோடைமியம்(III) நைட்ரேட்டு சேர்த்து வினைபுரியச் செய்தால்  பிரசியோடைமியம்(III) ஐதராக்சைடு உருவாகிறது:
: Pr(NO3)3 + 3 NH3·H2O → Pr(OH)3↓ + 3 NH4NO3
## வேதிப் பண்புகள்
பிரசியோடைமியம்(III) ஐதராக்சைடு அமிலங்களுடன் வினைபுரிந்து பிரசியோடைமியம் உப்புகளைக் கொடுக்கும்.
: Pr(OH)3 + 3 H+ → Pr3+ + 3 H2O, for example;
Pr(OH)3 + 3CH3COOH forms Pr(CH3CO2)3 + 3H2O;
பிரசியோடைமியம்(III) ஐதராக்சைடு அசிட்டிக் அமிலத்துடன் வினைபுரிந்தால் பிரசியோடைமியம்(III) அசிட்டேட்டும் தண்ணீரும் உருவாகின்றன. 
## மேற்கோள்கள்

பகுப்பு:பிரசியோடைமியம்(III) சேர்மங்கள்
பகுப்பு:ஐதராக்சைடுகள்
டாமன்சாரா உத்தாமா

**டாமன்சாரா உத்தாமா** (மலாய்: *Damansara Utama*; ஆங்கிலம்: *Damansara Utama*); சீனம்: 白沙罗万达) என்பது மலேசியா, சிலாங்கூர், பெட்டாலிங் மாவட்டத்தின் புறநகர்ப் பகுதி ஆகும். 

இந்தப் புறநகர்ப் பகுதியை டாமன்சாரா-பூச்சோங் விரைவுச்சாலை; கிழக்கில் **செக்சன் SS20** (*Section SS20*) எனவும்; மேற்கில் **செக்சன் SS21** (*Section SS21*) எனவும் இரண்டு பிரிவுகளாகப் பிரிக்கிறது. மற்றும் இந்த டாமன்சாரா உத்தாமா புறநகர்ப் பகுதி; பெட்டாலிங் மாவட்டத்தின் சுங்கை பூலோ முக்கிம் (*Sungai Buloh Mukim*) துணைப் பிரிவுக்குள் ஒரு பகுதியாகவும் உள்ளது. 

## பொது

பெட்டாலிங் ஜெயா மாநகரம்; எண்கள் இடப்பட்ட பிரிவுகளாகப் பிரிக்கப்பட்டு உள்ளது. ஒவ்வொரு பிரிவும் செக்சன் (*Section*) என்று அழைக்கப்படுகிறது. 

* **S** - கிழக்கு பெட்டாலிங் ஜெயா **(Section)**
* **SS** - மத்திய மற்றும் மேற்கு பெட்டாலிங் ஜெயா **(Sungai Way - Subang)**
* **PJU** - வடக்கு பெட்டாலிங் ஜெயா **(Petaling Jaya Utara)**
* **PJS** - தெற்கு பெட்டாலிங் ஜெயா **(Petaling Jaya Selatan)**

## வரலாறு

1970-களின் இடைக் காலப் பகுதியில் சி ஓய் சான் ஓல்டிங்ஸ் (*See Hoy Chan Holdings Sdn. Bhd*) என்ற நிறுவனத்தின் துணை நிறுவனமான பாரமவுண்ட் கார்டன் (*Paramount Garden*) நிறுவனத்தின் கீழ் டாமன்சாரா உத்தாமா கட்டுமானம் தொடங்கியது. 

முதலில் பெட்டாலிங் ஜெயாவின் **SS22** பிரிவை மட்டுமே உள்ளடக்கி இருந்தது. பின்னர் **SS22A** பிரிவு டாமன்சாரா உத்தாமா வீடமைப்புத் திட்டத்தில் சேர்க்கப்பட்டது. இந்தத் திட்டத்தில் இருபிரிவு வீடுகளும்; வளமனைகளும் கட்டப்பட்டன.

### சாலைகள் அமைப்பின் தாக்கங்கள்

டாமன்சாரா உத்தாமா சற்று அமைதியான; ஒதுக்குப்புறமான இடமாகக் கருதப் படுகிறது. இருப்பினும், அண்மையில்  இந்த நகர்ப்புறத்திற்கு அருகில்; 

* டாமன்சாரா - பூச்சோங் விரைவுச்சாலை;  
* இஸ்பிரிண்ட் விரைவுச்சாலை;  
* கிள்ளான் பள்ளத்தாக்கு புதிய விரைவுச்சாலை 

ஆகிய மூன்று சாலை அமைப்புகள் உருவாக்கப்பட்டு விட்டன. அதனால் இங்குள்ள மக்களும் அதன் தாக்கத்தை எதிர்கொண்டு வருகின்றனர்.

டாமன்சாரா உத்தாமாவில் வசிக்கும் பெரும்பான்மையான மக்கள் சீனர்; மலாய் இனத்தைச் சேர்ந்தவர்கள். பெரும்பாலும் நடுத்தர வருமானம் அல்லது மேல் வருமானம் கொண்டவர்கள். இவர்களில் பலர் இந்தப் பகுதியில் பல ஆண்டுகளாக வாழ்ந்து வருகின்றனர்.

இந்த இடத்தின் அமைப்பு; மற்றும் நெடுஞ்சாலைகளுடனான நல்ல இணைப்பு போன்ற காரணங்களினால் இங்குள்ள வீடுகளின் விலையும் எப்போதும் அதிகரித்தவாறு உள்ளது.

## போக்குவரத்து

டாமன்சாரா உத்தாமா நகர்ப் பகுதியை அணுகுவதற்கு மூன்று நெடுஞ்சாலைகள் உள்ளன. அவையாவன:

*  டாமன்சாரா - பூச்சோங் விரைவுச்சாலை *(Damansara–Puchong Expressway - LDP);*  

*  இசுபிரிண்ட் விரைவுச்சாலை *(Sprint Expressway - SPRINT);*  

*  கிள்ளான் பள்ளத்தாக்கு புதிய விரைவுச்சாலை *(New Klang Valley Expressway - NKVE):*

## மேற்கோள்கள்

## வெளி இணைப்புகள்
*Damansara Uptown Directory
*SS20 Damansara Kim/Damansara Utama Neighbourhood
*Damansara Specialist Hospital Website
*Damansara Utama 21 Residence Group

## மேலும் காண்க
* டாமன்சாரா
* முத்தியாரா டாமன்சாரா
* ஆரா டாமன்சாரா
* பண்டார் உத்தாமா டாமன்சாரா
* டாமன்சாரா பெர்டானா

பகுப்பு:மலேசிய நகரங்கள்‎
பகுப்பு:சிலாங்கூர்
பகுப்பு:சிலாங்கூர் நகரங்கள்
கேகன் பறக்கும் அணில்

**கேகன் பறக்கும் அணில்** (*Hagen's flying squirrel*)(*பெட்டினோமிசு கெகெனி*) என்பது இசுகுரிடே குடும்பத்தில் உள்ள கொறிக்கும் சிற்றினமாகும்.

## வாழிடம்
இது இந்தோனேசியாவில் மட்டுமே காணப்படும் அகணிய உயிரி. இந்தோனேசியாவின் மேற்கு கலிமந்தன் மற்றும் சுமத்ராவில் இது காணப்படுகிறது.

## விளக்கம்
மந்தமான சிவப்பு-பழுப்பு நிற ரோமங்களைக் கொண்ட ஒரு நடுத்தர அளவிலான மரம் விட்டு மரம் சறுக்கிச் செல்லும் உயிரி ஆகும். கேகன் பறக்கும் அணில் உடலின் மேல் பகுதி பழுப்புத் தோலுடன் காணப்படும். இதன் அடிப்பகுதி வெள்ளை நிறத்தில் உள்ளது. சிவப்பு-பழுப்பு நிறத்தின் ஒரு பரந்த பட்டை இதன் கண்களுக்கு இடையிலிருந்து காதுகள் வரை நீண்டு காணப்படும்.

இதன் காதுகளுக்கு முன்னும் பின்னும் நீண்ட, கடினமான முடிகள் உள்ளன. இதன் வால் அடர்த்தியான மயிருடன், மேலே கறுப்பு-சிவப்பு நிறமாகவும், கீழே கறுப்பு-சிவப்பு நுனிகளைக் கொண்டதாகவும் இருக்கும்.

## மேற்கோள்கள்

பகுப்பு:இந்தோனேசியப் பாலூட்டிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:அணில்கள்
மிண்டனாவோ பறக்கும் அணில்

**மிண்டனாவோ பறக்கும் அணில்** (*Mindanao flying squirrel*)(***பெட்டினோமிசு மைண்டானென்சிசு***) என்பது பிலிப்பீன்சு உள்ள ஒரு பொதுவான அணில் சிற்றினமாகும். மிண்டனாவோ பறக்கும் அணில் இரவாடுதல் வகையினைச் சார்ந்தது. இது மரங்களில் வாழும் தன்மையுடையது.

## வாழிடம்
மிண்டனாவோ பறக்கும் அணில் 500 - 1600 மீ உயரத்தில் உள்ள ஈரமான வெப்பமண்டல மற்றும் மிதவெப்பமண்டல முதன்மை காடுகளில் காணப்படும். 

## மேற்கோள்கள்

பகுப்பு:பறக்கும் அணில்கள்
சிபெருத் பறக்கும் அணில்

**சிபெருத் பறக்கும் அணில்** (*Siberut flying squirrel*)(***பெட்டினோமிசு லுஜென்சு***) என்பது சையூரிடே குடும்பத்தில் உள்ள கொறிணி சிற்றினமாகும். இது இந்தோனேசியாவில் மட்டுமே காணப்படும் அகணிய உயிரி ஆகும். இதன் இயற்கை வாழ்விடம் மிதவெப்பமண்டல அல்லது வெப்பமண்டல வறண்ட காடுகள் ஆகும். இது வாழ்விட இழப்பால் அச்சுறுத்தப்படுகிறது.

## மேற்கோள்கள்

பகுப்பு:இந்தோனேசியப் பாலூட்டிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:பறக்கும் அணில்கள்
ஜூலியஸ் நைரேரே

**ஜூலியஸ் நைரேரே** (Julius Kambarage Nyerere) (பிறப்பு:13 ஏப்ரல் 1922 – இறப்பு:14 அக்டோபர் 1999) தான்சானியா விடுதலை இயக்க வீரரும், ஆசிரியரும், அரசியல்வாதியும் ஆவார். இவர் 1954 முதல் 1977 முடிய  தங்கனீக்கா ஆப்பிரிக்கன் தேசிய யூனியன் கட்சி மற்றும் 1977 முதல் 1999 முடிய சாமா சா மபின்டுசி கட்சியின் தலைவராக செயல்பட்டவர். ஜூலியஸ் நைரேரே 1961 முதல் 1964 முடிய தங்கனீக்காவின் பிரதம அமைச்சராக, பின் 1964 முதல் 1985 முடிய தான்சானியாவின் அதிபராகவும் பணியாற்றியவர். இவர் லெனின் அமைதிப் பரிசு மற்றும் காந்தி அமைதிப் பரிசுகளை வென்றவர்.

## மேற்கோள்கள்

## உசாத்துணை

* 
* 
* 
* 
* 
* 
* 
* 
* 
* 
* 
* 
* 
* 
* 

### மேலும் படிக்க

* 
* 
* 
* 
* 
* 
* 
* 
* 
* 
* 
* 
* 
* 
* 

## வெளி இணைப்புகள்

*SouthCentre Nyerere Memorial Site
**Mwalimu Neyerere Speeches
*Nyerere Obituary from the African National Congress
*Julius Nyerere Fellowship
பகுப்பு:காந்தி அமைதிப் பரிசு பெற்றவர்கள்
பகுப்பு:தான்சானியா
பகுப்பு:லெனின் அமைதிப் பரிசு பெற்றவர்கள்
பகுப்பு:1922 பிறப்புகள்
பகுப்பு:1999 இறப்புகள்
தான்சானியா அதிபர்கள்
மீசையுடைய பறக்கும் அணில்

**மீசையுடைய பறக்கும் அணில்** (*Whiskered flying squirrel*)(*பெட்டினோமிசு ஜெனிபார்பிசு*) என்பது பறக்கும் அணில் சிற்றினமாகும். இது இந்தோனேசியா மற்றும் மலேசியாவில் காணப்படுகிறது.

## வாழிடம்
மீசையுடைய பறக்கும் அணில், தாழ்நில மற்றும் மலை முதன்மை காடுகள் மற்றும் முதிர்ந்த இரண்டாம் நிலை காடுகளில் அரிதாகவே காணப்படும். மேற்கு தீபகற்ப மலேசியாவில் இந்த சிற்றினம் சில சமயங்களில் பழத்தோட்டங்களில் காணப்படுகிறது. மேலும் வடக்கு போர்னியோவில் இது பீட் சதுப்பு காடுகளிலிருந்தும் அறியப்படுகிறது.

## விளக்கம்
இந்த அணிலின் முக்கிய தனித்துவமான அம்சம், கண்ணுக்குப் பின்னால் காணப்படும் சிறிய, அரிதான உரோமங்களாகும்.

இதன் உடல் ரோமங்கள் சிவப்பு-பழுப்பு நிறமாகவும். கீழ் முதுகு மற்றும் சாய்வுப் பகுதி 'தங்க-இளஞ்சிவப்பு' நிறமாகவும் இருக்கும். இதன் அடிப்பகுதி உரோமங்கள் சாம்பல் நிறத்தில் காணப்படும். மேலும் இதன் தொண்டை மற்றும் வயிற்றுப் பகுதி உரோமங்கள் வெளிர் அல்லது மந்தமான ஆரஞ்சு-மெழுகு தோலுடன் காணப்படும். தோற்செட்டை அல்லது சறுக்கும் சவ்வு, வெள்ளை முனைகள் கொண்டது. இதன் வால் சிவப்பு கலந்த பழுப்பு நிறத்தில் இருக்கும்.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:பறக்கும் அணில்கள்
சன்னகிரி சட்டமன்றத் தொகுதி

**சன்னகிரி சட்டமன்றத் தொகுதி** (*Channagiri Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது தாவணகெரே மாவட்டத்தில் உள்ளது. தாவணகெரே மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 109 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:தாவணகெரே மாவட்டம்
ஏகலைவன் கல்வி அறக்கட்டளை

**ஏகலைவன் கல்வி அறக்கட்டளை** (Ekal Vidyalaya Foundation), மலைவாழ் பழங்குடியின மாணவர்களின் கல்வி மேம்பாட்டிற்காக செயல்படும் தொண்டு நிறுவனம் ஆகும். 1999-2020ஆம் ஆண்டு முதல் ஏகலைவன் கல்வி அறக்கட்டளை இந்திய அரசு நிதியுதவி செய்கிறது.மகாபாரதம் காப்பியத்தில் வரும் வேட்டுவ சமூக மாணவரான ஏகலைவன் பெயரால் இந்த அறக்கட்டளை இயங்குகிறது.  ராஷ்டிரிய சுயம்சேவாக் சங்கத்தின் நான்காவது தலைவராக செயல்பட்ட மதுகர் தத்தாத்திரேய தேவ்ரசின் தம்பி பாபுராவ் தேவ்ரஸ் மற்றும் *சியாம் குப்தா* ஆகியோரால் இந்த அறக்கட்டளை 1986ம் ஆண்டில் இந்தியாவின் ஜார்கண்ட் மாநிலத்தின் கும்லா மாவட்டத்தில் நிறுவப்பட்டது. இந்த அமைப்பு மலைவாழ் பழங்குடிகள் வாழும் இடங்களில் ஓராசிரியர் பள்ளிக்கூடங்கள் நடத்துகிறது.

ஏகலைவன் அறக்கட்டளை சார்பில் ஆகஸ்டு 2020 வரை இந்தியா முழுவதும் 102753 பள்ளிக்கூடங்கள் இயங்குகிறது. அதில் 2100 பள்ளிகள் வடகிழக்கு இந்தியாவில் செயல்படுகிறது. 2020ஆம் ஆண்டில் ஏகலைவன் கல்வி அறக்கட்டளை சார்பில் இந்தியாவில்  1,02,753 பள்ளிக்கூடங்கள் இயங்குகிறது. ஏகலைவன் கல்வி அறக்கட்டளை நோக்கம் 2030ம் ஆண்டிற்குள் இந்தியா முழுவதும் 2 இலட்சம் கிராமங்களில் துவக்கப் பள்ளிக்கூடங்கள் நிறுவதாகும்.

1996ம்  ஆண்டில் நேபாள நாட்டின் 54 மலை மாவட்டங்களில் ஏகலைவன் கல்வி அறக்கட்டளை திட்டம் அறிமுகப்படுத்தப்பட்டது. தற்போது நேபாளத்தில் மலைப்பகுதிகளில் 2,310 துவக்கப் பள்ளிக்கூடங்களில் 60,995 மாணவர்கள் கல்வி பயில்கிறார்கள்.

## செயற்பாடுகள்
### கல்வி
ஏகலைவன் கல்வி அறக்கட்டளை 6 முதல் 14 வரையான பழங்குடியின குழந்தைகளுக்கு ஐந்தாண்டு முறை-சாராத இலவசக் கல்வி வழங்குகிறது. மேலும் இந்த அறக்கட்டளை மாதந்தோறும் மலைவாழ் மக்களுக்கு ஊரக வளர்ச்சி, உள்ளூர் பிரச்சனைகள் மற்றும் உடல் நலம் குறித்து விழிப்புணர்வு ஊட்டுகிறது.
## விருது
ஏகலைவன் கல்வி அறக்கட்டளைக்கு இந்திய அரசு 2017ம் ஆண்டில் காந்தி அமைதிப் பரிசு வழங்கப்பட்டது.

## மேற்கோள்கள்

;ஆதாரங்கள்

*
*
* 
* 

பகுப்பு:காந்தி அமைதிப் பரிசு பெற்றவர்கள்
பகுப்பு:இந்தியக் கல்வித் திட்டங்கள்
பகுப்பு:கல்வி நிறுவனங்கள்
பகுப்பு:ராஷ்டிரிய சுயம்சேவாக் சங்கம்
பகுப்பு:ராஷ்டிரிய சுயம்சேவாக் சங்கத்தின் துணை அமைப்புகள்
ஆஸ் அவென்ச்சுராஸ் டி குய் ஈ எஸ்டோபா

**ஆஸ் அவென்ச்சுராஸ் டி குய் ஈ எஸ்டோபா** () ஒரு பிரேசிலிய தொலைக்காட்சியின் குழந்தைகள் தொடர் ஆகும். இந்தத் தொடரை மரியானா கால்டாபியானோ இயக்கியுள்ளார். இந்தத் தொடரில் கால்டாபியானோ, எட்வர்டோ ஜார்டிம், ஆர்லி கார்டோசோ உள்ளிட்ட பலர் நடித்துள்ளனர்.

இந்த தொடரின் முதல் பருவத்தின் அனைத்து அத்தியாயங்களும் 2009 அன்று திரையிடப்பட்டடு. இதன் இரண்டாவது பருவம் 2010 இல் ஒளிபரப்பப்பட்டது. இதன் மூன்றாவது பருவம் 13 நவம்பர் 2011 இல் ஒளிபரப்பப்பட்டது. இதன் நான்காவது பருவம் 7 செப்டம்பர் 2015 இல் கார்ட்டூன் நெட்வொர்க் இல் ஒளிபரப்பப்பட்டது. இதன் நான்காவது பருவம் 7 செப்டம்பர் 2015 இல் பூமராங் இல் ஒளிபரப்பப்பட்டது.

## பாத்திரங்கள்

* **குய்  "இகுய்ன்ஹோ"** (என்கிற கதாப்பாத்திரத்திற்கு குரல் கொடுத்தவர் மரியானா கால்டாபியானோ) ஒரு இளம் வெஸ்ட் ஹைலேண்ட் ஒயிட் டெரியர்.
* **எஸ்டோபா** (என்கிற கதாப்பாத்திரத்திற்கு குரல் கொடுத்தவர் எட்வர்டோ ஜார்டிம்) ஒரு பெரிய சாம்பல் நாய் மற்றும் குய்யின் சிறந்த நண்பன்.
* **குரோக்கெட் ஸ்பானியல்** (என்கிற கதாப்பாத்திரத்திற்கு குரல் கொடுத்தவர் மரியானா கால்டாபியானோ) ஒரு பழுப்பு இங்க்லிஷ் காக்கர் ஸ்பானியல் மற்றும் குய்யின் பெண் நண்பர்.
* **பிதிபூரோ** (என்கிற கதாப்பாத்திரத்திற்கு குரல் கொடுத்தவர் எட்வர்டோ ஜார்டிம்) ஒரு பிட்புல் மற்றும் குய்யின் நண்பன் மற்றும் போட்டியாளர்.
* **டோனா இகுய்ல்டா** (என்கிற கதாப்பாத்திரத்திற்கு குரல் கொடுத்தவர் மரியானா கால்டாபியானோ) ஒரு வெஸ்ட் ஹைலேண்ட் ஒயிட் டெரியர் மற்றும் குய்யின் தாய்.
* **ஃபிஃபிவெலின்ஹா** (என்கிற கதாப்பாத்திரத்திற்கு குரல் கொடுத்தவர் மரியானா கால்டாபியானோ) ஒரு இளம் பெண்.
* **ரிபால்டோ "ரிபா"** (என்கிற கதாப்பாத்திரத்திற்கு குரல் கொடுத்தவர் ஆர்லி கார்டோசோ) ஒரு சுண்டெலி.
* **ரோக்கெட் ஸ்பானியல்** (என்கிற கதாப்பாத்திரத்திற்கு குரல் கொடுத்தவர் மரியானா கால்டாபியானோ) ஒரு பிரஞ்சு  ஸ்பானியல்.
* **புரோபெசோரா ஜராராகா** (என்கிற கதாப்பாத்திரத்திற்கு குரல் கொடுத்தவர் ரிக்கார்டோ ஐடர்) ஒரு பாம்பு.
* **பிதிபேலா** ஒரு பிட்புல் மற்றும் பிதிபூரோவின் பெண் நண்பர்.
* **பிதபலின்ஹா** ஒரு சிறிய பிட்புல் மற்றும் பிதிபூரோவின் தம்பி.
* **ஜய்மின்ஹோ** (என்கிற கதாப்பாத்திரத்திற்கு குரல் கொடுத்தவர் எட்வர்டோ ஜார்டிம்) ஒரு மாணவர் பன்றி.
* **நெர்ட்சன்** (என்கிற கதாப்பாத்திரத்திற்கு குரல் கொடுத்தவர் எட்வர்டோ ஜார்டிம்) ஒரு சிறுவன் மற்றும் குய்யின் அண்டை.
* **இர்மாவோஜாவோ** ஒரு பெரிய நாய்.
* **ஜஸ்டின் பிபெலோ** (என்கிற கதாப்பாத்திரத்திற்கு குரல் கொடுத்தவர் எட்வர்டோ ஜார்டிம்) ஒரு மஞ்சள் பறவை மற்றும் ஜஸ்டின் பீபரின் நையாண்டி.
* **லிவியா** (என்கிற கதாப்பாத்திரத்திற்கு குரல் கொடுத்தவர் மரியானா கால்டாபியானோ) ஒரு மாணவர் நாய்.
* **பேர்டி** ஒரு சிவப்பு பறவை.
* **டுடோர்** (என்கிற கதாப்பாத்திரத்திற்கு குரல் கொடுத்தவர் எட்வர்டோ ஜார்டிம்) ஒரு மருத்துவர்.
* **ஜாக் பெ டி'கறி** (என்கிற கதாப்பாத்திரத்திற்கு குரல் கொடுத்தவர் எட்வர்டோ ஜார்டிம்) ஒரு பிரஞ்சு இளஞ்சிவப்பு நாய்.

## மேற்கோள்கள்

## வெளி இணைப்புகள்
* 
* 

பகுப்பு:தொலைக்காட்சித் தொடர்கள்
பகுப்பு:இயங்குபட தொலைக்காட்சி தொடர்கள்
பரங்கிப்பேட்டை வரதராஜப் பெருமாள் கோயில்

**பரங்கிப்பேட்டை வரதராஜ பெருமாள் கோயில்** என்பது கடலூர் மாவட்டம் பரங்கிப்பேட்டையில் அமைந்துள்ள ஒரு பெருமாள் கோயிலாகும். இக்கோயில் பரங்கிப்பேட்டை பேருந்து நிலையத்துக்கு அருகில் அமைந்துள்ளது.

## தொன்மம்
கஜேந்திரமோட்சம் பெற்ற தலமாக இது கருதப்படுகிறது. திருவயீந்தபுரம் தேவநாதசுவாமியின் விருப்பமான தலம் என்று கூறப்படுகிறது.

## சிறப்புகள்
நெற்றிக் கண் என்பது சிவனின் அம்சம். ஆனால் இங்கு கருவறையில் உள்ள பெருமாளுக்கு நெற்றிக் கண் உள்ளது. இதனால் *இருவராகிய ஒருவர்* என்ற திருப்பெயர் இத்தல இறைவனுக்கு உண்டு. இத்தல இறைவன் சீதேவி, பூதேவி உடனுறைபவராக உள்ளார்.  சித்திரை மாதம் முதல் ஆடி மாதம் வரை கோடைக்காலத்தில் மூலவருக்குத் தைலக் காப்பு சாற்றப்படுகிறது. இத்தல தீர்த்தம் கஜேந்திர புஷ்கரணி என்று அழைக்கபடுகிறது. 

## வழிபாடு
அத்த நாளன்று பெருமாளுக்கு சிறப்பு திருமஞ்சனம் செய்யப்படுகிறது. சித்திரைத்திங்கள் பிறப்பன்று கருடசேவை நடத்தப்படுகிறது. அந்நிகழ்வில் ஏராளமான பக்தர்கள் கலந்து கொள்வார்கள். சித்திரை முழுநிலவன்று பெருமாளின் உற்சவம் மாடவீதிகளின் வழியாக நடக்கும். வைகாசி மாதம் சஷ்டி திதியில் வசந்த உற்சவம் நடக்கும். வைகாசி மாதம் துவங்கி ஆனி, ஆடி மாதங்கள் என 48 நாட்கள் கோயிலில் விஷ்ணு சஹஸ்ரநாமம் பாராயணம் செய்யபடுகிறது. ஆடிப் பூரத்தன்று கஜேந்திர வரதருக்கு சிறப்பு திருமஞ்சனம், கோகுலாஷ்டமி அன்று சுவாமி புறப்பாடு, அன்று மாலை உறியடி உற்சவம் போன்றவை நடைபெறுகின்றன.

புரட்டாசி மாதம் முழுக்க இக்கோயிலின் மூலவர் திருப்பதி வேங்கடவன் கோலத்தில்     மஞ்சள் பட்டு உடுத்தி காட்சியளிப்பார். இந்த மாதம் திருப்பதி பெருமாளுக்கு செய்யப்படும் அனைத்து சேவைகளும் இவருக்கு செய்யப்படும். நவராத்திரி உற்சவத்தில் பத்ததாம் நாள் கஜேந்திர வரதர் குதிரை வாகனத்தில் சென்று அம்பு போட்டுவிட்டு வருவார். தீபாவளி, திருக்கார்த்திகை நாட்களில் சிறப்பு வழிபாடு நடத்தப்படுகின்றனது. மார்கழியில் சிறப்பு பூசை, தனுர் மாத பூசை, வைகுண்ட ஏகாதசி அன்று பரம்பத வாசல் திறப்பு, மாசிமக தீர்த்தவாரி, பங்குனியில் திருக்கல்யாணம் போன்றவை நடத்தப்படுகின்றன. 

## மேற்கோள்கள்

பகுப்பு:கடலூர் மாவட்டத்திலுள்ள பெருமாள் கோயில்கள்
லியோ

***லியோ*** (*Leo: Bloody Sweet*) என்பது 2023ஆம் ஆண்டில் எஸ். எஸ். லலித்குமார் தயாரிப்பில், லோகேஷ் கனகராஜ் எழுதி இயக்கிய இந்தியத் தமிழ் அதிரடித் திரைப்படம் ஆகும். இப்படத்தில் விஜய், திரிசா ஆகியோர் முதன்மைக் கதாப்பாத்திரங்களில்  நடித்துள்ளனர். இத்திரைப்படத்தின் தொலைக்காட்சி உரிமையை சன் டிவி வாங்கியுள்ளது.

## நடிகர்கள்

## மேற்கோள்கள்

## வெளி இணைப்புகள்
* 
* 

பகுப்பு:இந்தியத் தமிழ்த் திரைப்படங்கள்
பகுப்பு:அனிருத் ரவிச்சந்திரன் இசையமைத்த திரைப்படங்கள்
பகுப்பு:2023 தமிழ்த் திரைப்படங்கள்
பகுப்பு:லோகேஷ் கனகராஜ் இயக்கிய திரைப்படங்கள்